આમ તો ભારત પોતાની સુંદરતા માટે વિશ્વવિખ્યાત તો છે જ પરંતુ જ્યારે વાત ભારતના સ્વર્ગ જમ્મુ-કાશ્મીરની આવે તો પછી કંઇ કહેવાનું રહેતું નથી. જોકે પ્રવાસનની દ્રષ્ટિએ ભારત કોઇપણ દેશથી પાછળ નથી. પરંતુ ભારતમાં થનારા ફેસ્ટિવલ પણ ભારતની સુંદરતામાં ચાર ચાંદ લગાવી જાય છે. અમે વાત કરી રહ્યા છીએ શ્રીનગરમાં યોજાતા ફૂલ ફેસ્ટિવલની. કાશ્મીરમાં ટ્યૂલિપ ફેસ્ટિવલ દરવર્ષે એટલા માટે થાય છે કે તેના દ્વારા કાશ્મીરના ટ્યૂલિપ ગાર્ડન્સના ફુલોની વેરાયટી દુનિયાની સામે અનોખી રીતે રાખી શકાય.